ایک انصاری سردار کے متعلق مصعب بن زبیر کو کچھ اطلاع ملی ( غالباً سازش کی خبر ) اس نے انصار کو اس جرم میں ماخوذ کرنا چاہا ، لوگوں نے حضرت انسؓ بن مالک کو خبر کی ،وہ سیدھے دارالامارت پہنچے،امیر تخت پر بیٹھا تھا ، حضرت انسؓ بن مالک نے اس کے سامنے جاکر یہ حدیث سنائی کہ آنحضرت ﷺ نے انصار کے امرا کو یہ وصیت کی ہے کہ ان کے ساتھ خاص رعایت کی جائے ، ان کے اچھوں سے سلوک کا برتاؤ اور بروں سے درگزر کا برتاؤ کرنا چاہیے ، اس حدیث کا مصعب پر اس قدر اثر ہوا کہ تخت سے اتر گیا اور فرش پر اپنا رخسار رکھ کر کہا آنحضرت ﷺ کا فرمان سرآنکھوں پر ! میں ان کو چھوڑ تا ہوں ۔
Entity: مصعب بن زبیر — Type: /person